钦定古今图书集成/理学汇编/学行典/第254卷 > 王元统
## 钦定古今图书集成/理学汇编/学行典/第254卷 > 王元统

按《吉安府志》：“王元统，安福人。八岁而孤，事母孝。有堂
兄利其居，辄踞之，忍而不较。家贫陋巷种树课农桑，
自给晏如也。力学，通经史，数奇弗售，遂弃举子业，庭
训肃睦。见学者与其子言正言，行正行，则大喜，留坐
终日。若棋酒谐谑，则拂然屏处不愿见，曰：‘兰艾薰莸，
不可不别也’。以故子贵不敢骄人。独创祖祠，建义仓”，
多行善事，当路重其行。祀乡贤。著有《日恭子》。